РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/331-21

22. јул 2021. године

Б е о г р а д

ЗАПИСНИК

39. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 22. ЈУЛА 2021. ГОДИНЕ

Седница је почела у 12,00 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Оливера Пешић, Соња Влаховић, Братимир Васиљевић и Милорад Мијатовић.

Седници су присуствовали заменици чланова Одбора: Никола Војиновић (заменик Николе Јоловића), Андријана Пуповац (заменик Душка Тарбука), Велибор Милојичић (заменик Горана Ковачевић), Светлана Милијић (заменик Бобана Бирманчевића), Снежана Петровић (заменик Ане Чарапић), Угљеша Марковић (заменик Душана Бајатовића), Марина Мирковић (заменик Љиљане Кузмановић Вујаковић), Розалија Екрес (заменик Золтана Пека) и Зоран Томић (заменик Братимира Васиљевића).

Седници није присуствовали чланови Одбора: Верољуб Арсић, Владимир Маринковић и Војислав Вујић , нити њихови заменици.

Седници је присуствовала Татјана Станић, виши саветник у Сектору за царински систем и политику Министарства финансија.

На предлог председника Одбора, Одбор је једногласно (дванаест гласова „за“) утврдио следећи:

Дневни ред:

1. Разматрање Предлога закона о потврђивању Одлуке Заједничког комитета Споразума о слободној трговини у Централној Европи Број 1/2021 о измени Анекса 4 Споразума о слободној трговини у Централној Европи (CEFTA 2006), којим се утврђује Протокол о дефиницији појма „производи са пореклом“ и методе административне сарадње из члана 14. ст. 1. и 3. и укидању и замени Одлука Заједничког комитета Споразума о слободној трговини у Централној Европи бр. 3/2013 и 3/2015, који је поднела Влада (број 011-1289/21 од 9. јула 2021. године).

Пре преласка на рад по утврђеном дневном реду Одбор је једногласно (са дванаест гласова ,,за,,) усвојио записнике са 37. и 38. седнице Одбора.

**ПРВА ТАЧКА ДНЕВНОГ РЕДА: . Разматрање Предлога закона о потврђивању Одлуке Заједничког комитета Споразума о слободној трговини у Централној Европи Број 1/2021 о измени Анекса 4 Споразума о слободној трговини у Централној Европи (CEFTA 2006), којим се утврђује Протокол о дефиницији појма „производи са пореклом“ и методе административне сарадње из члана 14. ст. 1. и 3. и укидању и замени Одлука Заједничког комитета Споразума о слободној трговини у Централној Европи бр. 3/2013 и 3/2015**

Предлог закона образложила је Татјана Станић, виши саветник у Сектору за царински систем и политику Министарства финансија.

Татјана Станић је истакла да се примена овог закона огледа пре свега у имплементацији новог сета правила који су садржани у Анексу ове Одлуке. Члан 1 предвиђа примену одредбе ПЕМ Конвенције док члан 2 предвиђа правила о пореклу робе која се алтернативно примењују, што значи да ће привредни субјекти имати могућност избора између 2 сета правила о пореклу робе.

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Одлуке Заједничког комитета Споразума о слободној трговини у Централној Европи Број 1/2021 о измени Анекса 4 Споразума о слободној трговини у Централној Европи (CEFTA 2006), којим се утврђује Протокол о дефиницији појма „производи са пореклом" и методе административне сарадње из члана 14. ст. 1. и 3. и укидању и замени Одлука Заједничког комитета Споразума о слободној трговини у Централној Европи бр. 3/2013 и 3/2015.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 12,15 часова.

Седница је тонски снимана

СЕКРЕТАР ОДБОРА ПРЕДСЕДНИК

Тијана Игњатовић др Александра Томић